EASON จ่อขายหุ้นบริษัทย่อย “ไบรท์ บลู วอเตอร์” ไม่เกิน 84.73%
EASON มีแผนขายหุ้นบริษัทย่อย “ไบรท์ บลู วอเตอร์” ผู้ดำเนินธุรกิจเครื่องกรองน้ำ-เครื่องกรองอากาศไม่เกิน 84.73%
13 ส.ค. 2558

บริษัท อีซึ่น เพ้นท์ จำกัด (มหาชน) หรือ EASON ระบุว่า ที่ประชุมคณะกรรมการบริษัทเมื่อวันที่ 11 ส.ค.58 อนุมัติการจำหน่ายหุ้นที่บริษัทถืออยู่ในบริษัท ไบรท์ บลู วอเตอร์ คอร์ปอเรชั่น (BBW) ซึ่งมีฐานะเป็นบริษัทย่อยดำเนินธุรกิจจัดจำหน่ายและบริการเครื่องกรองน้ำ และเครื่องกรองอากาศ โดยบริษัทถือหุ้นอยู่ใน BBW จำนวน 89.73% และจะจำหน่ายหุ้นไม่เกิน 84.73% ของหุ้นทั้งหมด
โดยคณะกรรมการบริษัทได้มอบหมายให้คณะกรรมการบริหาร เป็นผู้แทนบริษัทในการเจรจาธุรกิจ หรือดำเนินการอื่นที่เกี่ยวข้อง ซึ่งจะแจ้งความคืบหน้าของการจำหน่ายหุ้นได้ภายในไตรมาส 3/58
 